'n Voorsprong met Kaliber - De Heus
Tuisblad / Kennisbank / 'n Voorsprong met Kaliber
Soos met enige bedryf is daar sekere ooreenkomste tussen suiwelboerderye. Een daarvan is beslis beplanning vir die toekoms. Die belangrikste aspek van 'n suiwelboer se toekomsbeplanning is om voorsiening te maak vir vervangingsverse waarmee die kudde in die jare wat voorlê steeds winsgewend kan wees. Soos met enige bedryf is 'n suiwelboerdery gedoem tot mislukking as daar nie vir 'n seker toekoms beplan word nie. De Heus erken hierdie belangrike aspek van suiwelboerdery en het reeds baie navorsing, fokus en tyd aan die ontwikkeling van 'n ekonomiese kalfgrootmaakskema bestee.
01-09-2016 - De Heus het 'n goeie gebalanseerde plan gebaseer op jare se ervaring en kundigheid ontwikkel. Die De Heus Kaliber® Kalfgrootmaakplan is 'n holistiese grootmaakplan vir suiwelverse. Dit is ontwerp om kalwers met kaliber op 'n gesonde ekonomiese wyse groot te maak. 'Kaliber' verwys ook na die dier se liggaamsverhoudings in terme van hoogte, gewig en grootte. Dit beteken dat jong diere 'n goeie skelet ontwikkel en nie te veel vet aansit nie.